

**pályázati feltételek**

**- Salgótarján, nem lakáscélú ingatlan bérbeadására -**

**Kiíró:**

**Salgótarján Megyei Jogú Város Önkormányzata nevében és megbízásából eljáró Salgó Vagyon Kft.**

(3104 Salgótarján, Park út 12., tel: (32) 700-108)

**Salgótarján, 2020. február 17.**

**Salgótarján Megyei Jogú Város Önkormányzata nevében és megbízásából
a SALGÓ VAGYON Kft. (3104 Salgótarján, Park út 12.)
bérbeadásra kínálja fel az alábbi**

**üzlethelyiséget**

|  |  |  |  |  |
| --- | --- | --- | --- | --- |
| **Helyiség címe** | **Hrsz.** | **Terület (m2)** | **Induló bérleti díj (Ft/hó + ÁFA)** | **\*Energetikai minőség szerinti besorolás** |
| December 8. tér 2. fsz. 1/A. | 3933/6/A/24 | 43 | 80.500 + Áfa | F |

\*Az épületek energetikai jellemzőinek tanúsításáról szóló 176/2008.(VI.30.) Korm. rendeletben foglaltak szerint.

A pályázati ajánlatokhoz nyomtatványt a Salgó Vagyon Kft. ügyfélszolgálatán ügyfélfogadási időben (Salgótarján, Munkásotthon tér 1.) 2020. február 17. napjától kérhető, illetve letölthető a [www.svagyon.hu](http://www.svagyon.hu) internetes oldalról.

**A pályázati ajánlatok leadási határideje: 2020. február 28. (péntek) 12°° óra.**

**Pályázati feltételek, a pályázati eljárás szabályai**

A Salgótarján 3933/6/A/24 hrsz-ú ingatlan a Salgótarján, December 8. tér 2. fsz. szám alatt található (Vásártér városrészen). Az ingatlan a természetben egy 42 m2-es és egy 43 m2-es külön álló helyiségekből áll, azonban az ingatlan-nyilvántartásban egy albetét számon van nyilvántartva. A helyiségek albetétesítési eljárása folyamatban van.

**A pályázók a Salgótarján 3933/6/A/24 hrsz-ú**, természetben Salgótarján, December 8. tér 2. fsz. 1/A. szám alatt található, **43 m2 alapterületű helyiségre nyújthatnak be ajánlatot!**

**A pályázók pályázataikat zárt, megcímzetlen, feladót és más jelet nem tartalmazó borítékban 2 példányban** - amelyből egy példányt minden oldalon eredetiben cégszerű aláírással, magánszemélyeknél eredeti aláírással, további példányt az eredetiről készült másolatban – nyújthatják be **2020. február 28. napján 12.00 óráig** **személyesen a kiíró székhelyén** (3104 Salgótarján, Park út 12. Titkárságán /Hétfőtől-Csütörtökig: 9:00 – 15:00, Péntek: 9:00 – 13:00/).

A benyújtott pályázat átvételi elismervénnyel kerül átvételre.

Egy pályázó csak egy ajánlatot tehet.

**A pályázat érvényességének feltételei:**

* a „pályázati adatlap” pontos és olvasható kitöltése, eredeti dokumentumok bemutatása, adatlap aláírása,
* Társaság esetén 30 napnál nem régebbi cégkivonat, aláírási címpéldány **hiteles másolata**,
* egyéni vállalkozó esetén egyéni vállalkozói nyilvántartási szám vagy adószám megjelölése
* a pályázónak nyilatkoznia kell, hogy a nemzeti vagyonról szóló 2011. évi CXCVI. törvény önkormányzati vagyon hasznosítására vonatkozó szabályai szerint átlátható szervezetnek minősül,

**A bérleti szerződés 1 évre kerül megkötésre**, mely újabb 1 éves időtartamra meghosszabbítható, amennyiben Bérlőnek a társasággal szemben bérleti és/vagy közüzemi díjtartozása nem áll fenn.

**Szerződéskötéskor befizetendő az óvadék**, mely 3 havi bérleti díj összegének felel meg.

A helyiségek jelenlegi állapotukba kiadók. Amennyiben Bérlő a helyiséget saját költségén, saját igényeinek megfelelően helyreállítja/felújítja a költséget Bérbeadótól nem követelheti.

A helyreállítás/felújítás során közös tulajdon nem keletkezik; a helyiség visszaadásakor a helyiségben lévő tartozékok (vezetékek, radiátor, konvektor) Bérbeadó tulajdonát képezik.

**A pályázat elbírálása során előnyt élvez, aki:**

* a legmagasabb összegű bérleti díj megfizetését,
* azonos összegű óvadék letétele mellett a legmagasabb bérleti díj megfizetését,
* azonos összegű bérleti díj megfizetése mellett a legmagasabb összegű óvadék letételét,
* a szerződés tartalmában a legkedvezőbb feltételek teljesítését vállalja.

Amennyiben a kiíró a bontás eredményeképpen azt állapítja meg, hogy az ajánlatok közül nem választható ki egyértelműen a legkedvezőbb ajánlat, mert két vagy több azonos ajánlat érkezett, **licitálásra** kerül sor, melyről annak időpontja előtt legalább 5 munkanappal értesíti az érintett ajánlatok benyújtóit.

**A pályázat elbírálása:**

* 2020. március 2. napján történik, a pályázat eredményéről a pályázókat az ajánlatkérő 2020. március 6. napjáig levélben értesíti

**EGYÉB TUDNIVALÓK, SZABÁLYOK:**

A nyertes pályázóval a bérleti szerződés megkötésére 2020. március 15. napjáig kerül sor. Ha a nyertes pályázó a megadott határidőig a bérleti szerződést nem köti meg, úgy a második legkedvezőbb ajánlatot tevő résztvevő pályázóval kell szerződést kötni. A helyiség birtokba adásának feltétele a Bérlő által megkötött szolgáltatói szerződések bemutatása.

A megkötendő bérleti szerződésekben alkalmazásra kerülnek a nemzeti vagyonról szóló 2011. évi CXCVI. törvény önkormányzati vagyon hasznosítására vonatkozó szabályai is, továbbá a pályázónak igazolnia kell, hogy a törvény alapján átlátható szervezetnek minősül. Ezekről a feltételekről részletes információ a lent megjelölt telefonszámon szerezhető be.

**Felhívjuk figyelmét, hogy amennyiben a megajánlott ár nem éri el az induló bérleti díjat, vagy az ajánlat nem tartalmazza a fenti kiírások valamelyikét, az ajánlat érvénytelen (hiánypótlásra nincs lehetőség). Érvényesnek csak az a pályázat fogadható el, amelyik a kiírásnak minden tekintetben maradéktalanul megfelel.**

**A helyiség megtekintését a kiíró előre egyeztetett időpontban tudja biztosítani.** Időpont egyeztetés az alábbi telefonszámon: 32/700-108 (723. mellék).

**KIZÁRÓ OKOK:**

* akivel szemben az elmúlt 2 évben jogi eljárást (peres vagy nemperes, illetőleg végrehajtási eljárást kezdeményezett a Salgó Vagyon Kft.,
* aki bérleti jogviszonnyal rendelkezik, vagy jogcím nélküli használó és a használatból eredően bérleti és vagy közüzemi díjhátraléka áll fenn;
* az adóhatóság felé tartozása áll fenn

Ajánlatkérő fenntartja a jogot a pályázat – indoklás nélkül történő – eredménytelenné minősítésére.

További információ a Salgó Vagyon Kft. vagyonkezelési divízió osztályán, a 32/700-108 (723. mellék) telefonszámon szerezhető be.

Salgótarján, 2020. február 14.

 Méhes András

 ügyvezető igazgató